

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

2020.gada 10.septembrī **Nr.396**

 (prot. Nr.36, 8.§)

# Par atļauju ilgtermiņa zemes nomas līguma noslēgšanai

Pamatojoties uz likuma „Par pašvaldībām” 14.panta pirmās daļas 2.punktu, 15.panta pirmās daļas 4.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 6.3 panta pirmo daļu, ņemot vērā Civillikuma 1402.pantu, likuma „Par zemes reformu Latvijas Republikas pilsētās” 12.pantu, ņemot vērā Daugavpils pilsētas domes 2019.gada 30.maija lēmumu Nr.327 “Par izstāšanos no biedrības “Latvijas zinātnes centru apvienība”, deleģēšanas līguma ar biedrības “Latvijas zinātnes centru apvienība” izbeigšanu, jauniešu Zinātkāres centra “ZINOO Daugavpils” nodošanu Daugavpils pilsētas bērnu un jauniešu centram “Jaunība”” 7.punktu, apstākli, ka tiek nomāts privātpersonas nekustamais īpašums, kas nepieciešams Daugavpils pilsētas pašvaldības pirmsskolas izglītības iestādes darbības nodrošināšanai, kā arī īstenojot energoefektivitātes pasākumus, Finanšu komitejas 2020.gada 3.septembra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atļaut Daugavpils pilsētas Izglītības pārvaldei (nodokļu maksātāja reģistrācijas Nr.90009737220, juridiskā adrese: Saules iela 7, Daugavpils) slēgt līgumu par zemesgabala Vienības ielā 32A, Daugavpilī, Vienības ielā 34A, Daugavpilī, kadastra Nr.0500 001 0803, ar kopējo platību 2256 m2 nomu uz termiņu – 12 gadi.
2. Atzīt par spēku zaudējušiem Daugavpils pilsētas domes 2018.gada 14.jūnija lēmumu Nr.277 “Par atļauju ilgtermiņa zemes nomas līguma noslēgšanai” un Daugavpils pilsētas domes 2018.gada 13.decembra lēmumu Nr.656 “Par atļauju ilgtermiņa zemes nomas līguma slēgšanai”.

Domes priekšsēdētājs *(personiskais paraksts)* I.Prelatovs